ఆషాఢ మాసంలో గోరింటాకు పెట్టుకునే తీరాలని ఎందుకు చెబుతారు?
ఆషాఢ మాసం వచ్చిందంటే చాలు... గోరింటాకు గుర్తుకువస్తుంది. ఆషాఢం గడిచేలోగా ఏదో ఒక రోజున గోరింటాకు పెట్టుకొని తీరమంటూ పెద్దలు చెబుతూ ఉంటారు. ఇలా ఎందుకంటే...
జ్యేష్ఠ మాసంలో కురవడం మొదలైన వర్షాల ఆషాఢం నాటికి ఊపందుకుంటాయి. అలా తరచూ వర్షపు నీటిలో నానక తప్పదు. ఇక పొలం పనులు చేసుకునేవారు, ఏరు దాటాల్సి వచ్చేవారు... ఈ కాలంలో కాళ్లూ, చేతులను తడపకుండా రోజుని దాటలేరు. అలాంటి సమయంలో చర్మవ్యాధులు రావడం, గోళ్లు దెబ్బతినడం సహజం. గోరింటాకు ఈ ఉపద్రవాన్ని కొన్ని రోజుల పాటు ఆపుతుంది.ఆషాఢమాసం నాటికి గోరింట చెట్టు లేత ఆకులతో కళకళలాడుతూ ఉంటుంది. ఆ సమయంలో గోరింటను కోయడం వల్ల చెట్టుకి ఏమంత హాని కలుగదు. పైగా లేత ఆకులతో చేతులు ఎర్రగా పండుతాయి.
ఆషాఢం నాటికి వాతావరణం ఒక్కసారిగా చల్లబడిపోతుంది. వాతావరణంలో అకస్మాత్తుగా వచ్చే ఈ మార్పు వల్ల శరీరంలో కఫసంబంధమైన దోషాలు ఏర్పడతాయి. గోరింటాకుకి ఒంట్లోని వేడిని తగ్గించే గుణం ఉంది. అలా బయట వాతావరణానికి అనుగుణంగా మన శరీరాన్ని కూడా చల్లబరిచి దోషాలబారిన పడకుండా చేస్తుంది.
ఆషాఢంలో కొత్త పెళ్లి కూతుళ్లు తమ పుట్టింటికి చేరుకోవడం ఆనవాయితీగా వస్తోంది. ఆ సమయంలో తమ చేతులకు పండించుకునే గోరింట, వారికి తమ సౌభాగ్యాన్ని గుర్తుచేస్తుంది. పుట్టింట ఉన్న మనసు, మెట్టినింట ఉన్న భర్త ఆరోగ్యాన్ని కాంక్షిస్తుంది.వేళ్లకి గోరింట పెట్టుకోవడం వల్ల కంటికి నదరుగానే కాకుండా గోళ్లు పెళుసుబారిపోకుండా, గోరుచుట్టు వంటి వ్యాధులు రాకుండా ఉంటాయి.
ఆయుర్వేదం ప్రకారం గోరింటి ఆకులే కాదు... పూలు, వేళ్లు, బెరడు, విత్తనాలు... అన్నీ ఔషధయుక్తాలే! గోరింట పొడిని మందుగా తీసుకోవడం, గోరింటతో కాచిన నూనెని వాడటం మన పెద్దల చిట్కావైద్యంలో ఉన్నదే! కేవలం ఆషాఢంలోనే కాదు... అట్లతద్దినాడూ, శుభకార్యాల సందర్భంలోనూ గోరింటాకు పెట్టుకోవాలని పెద్దలు సూచిస్తూ ఉంటారు. అలా ఏడాదికి కొన్నిసార్లైనా గోరింట అందించే ఆరోగ్యాన్ని అందుకోవాలన్నది పెద్దల ఉద్దేశం కావచ్చు.
ఆషాఢంలో గోరింట పెట్టుకోమన్నారు కదా అని చాలామంది ఎక్కడపడితే అక్కడ దొరికే కోన్ల మీద ఆధారపడుతూ ఉంటారు. గోరింట మన శరీరానికి తాకినప్పుడు అందులో ఉండే లాసోన్‌ అనే సహజమైన రసాయనం వల్ల ఎరుపు రంగు ఏర్పడుతుంది. కానీ చాలా రకాల కోన్లలో, కృత్రిమంగా ఎరుపు రంగుని కలిగించే రసాయనాలు కలుపుతుంటారు. వీటివల్ల ఆరోగ్యం మాట అటుంచితే అలెర్జీలు ఏర్పడే ప్రమాదం కూడా ఉంది. కాబట్టి ఆషాఢంలో పుష్కలంగా లభించే గోరింటాకుని వాడుకునేందుకే ప్రాధాన్యతని ఇవ్వాలి
aashaada maasamlo gorintaku pettukune tiiraalani enduku chebutaaru?
aashaada masam vachindante chaalu... gorintaku gurtukuvastundi. aashaadam gadicheloga edho oka rojuna gorintaku pettukoni teeramantu peddalu chebutuu untaaru. ilaa endukante...
jyeshtha maasamlo kuravadam modalaina varshaala aashaadam naatiki oopandukuntaayi. alaa tarachuu varshapu neetilo naanaka tappadu. ika polam panulu chesukunevaru, eru datalsi vachevaaru... ee kaalamlo kaalluu, chetulanu tadapakunda rojuni daataleru. alanti samayamlo charmavyaadhulu ravadam, gollu debbatinadam sahajam. gorintaku ee upadravaanni konni rojula paatu aaputundi.aashaadamaasam naatiki gorinta chettu letha aakulatho kalakalalaadutuu untundi. aa samayamlo gorintanu koyadam valla chettuki emantha haani kalugadu. paiga letha aakulatho chetulu erraga pandutaayi.
aashaadam naatiki vaataavaranam okkasariga challabadipotundi. vaataavaranamlo akasmaattugaa vache ee maarpu valla sareeramlo kafasambandhamaina doshalu erpadataayi. gorintakuki ontloni vaedini tagginche gunam undi. alaa bayata vaataavaranaaniki anugunamgaa mana sariiraanni kuudaa challabarichi doshaalabaarina padakunda chestundi.
aashaadamlo kotta pelli koothullu tama puttintiki cherukovadam aanavaayitiigaa vastondi. aa samayamlo tama chetulaku pandinchukune gorinta, vaariki tama soubhaagyaanni gurtuchestundi. puttinta unna manasu, mettininta unna bharta aarogyaanni kaankshistundi.vellaki gorinta pettukovadam valla kantiki nadarugaane kakunda gollu pelusubaripokunda, goruchuttu vanti vyaadhulu rakunda untaayi.
aayurvedam prakaaram gorinti aakule kaadu... poolu, vaellu, beradu, vittanaalu... annee aushadhayuktaale! gorinta podini mandugaa teesukovadam, gorintatho kaachina nooneni vaadatam mana peddala chitkavaidyamlo unnade! kevalam aashaadamloone kaadu... atlataddinaaduu, subhakaaryaala sandarbhamloonuu gorintaku pettukovaalani peddalu suuchistuu untaaru. alaa edaadiki konnisaarlainaa gorinta andinche aarogyaanni andukovalannadi peddala uddesam kaavachhu.
aashaadamlo gorinta pettukomannaru kada ani chaalaamandi ekkadapadithe akkada dorike konla meeda aadhaarapadutuu untaaru. gorinta mana sariiraaniki taakinappudu andulo unde lasone ane sahajamaina rasayanam valla erupu rangu erpadutundi. cony chala rakala konlalo, krutrimamgaa erupu ranguni kaliginche rasaayanaalu kaluputuntaaru. veetivalla aarogyam maata atunchithe alergeelu erpade pramaadam kuudaa undi. kabatti aashaadamlo pushkalamgaa labhinche gorintakuni vaadukunenduke praadhaanyatani ivvali